section_heading: Prebendarske kurije u Novoj Vesi
paragraph_text: Tijekom 1881. godine Bollé gradi svoje prve kurije: dvije '''spojene prebendarske kuće na Novoj Vesi br. 5 i 5a''', također u neogotičkom stilu. Željka Čorak ih u tekstu »Bollé u funkciji grada« opisuje kao »dvojnu i jedinstvenu građevinu«, uočavajući da su »portali i ukrasni zabati dviju kuća primaknuti jedan prema drugome, tako da prislanjanjem reprezentativnih elemenata nastaje novo, zajedničko središte koje iz dvokuće stvara dvorac«. Čorak, Ž., "Bollé u funkciji grada", Život umjetnosti, 26/27, str. 28, 29 Pročelje prebendarskih kurija izgrađeno je od opeke što je utjecalo na izgled dekorativnih elemenata te raščlambu samoga pročelja.